**Stádas oibre**

**Fostaíocht (A)**

Léigh na habairtí seo a leanas agus líon na bearnaí leis na focail chuí. Roghnaigh na freagraí ón liosta focal sa bhosca. Cum d’abairt féin chomh maith. Ansin, léigh amach na habairtí ar fad LEIS na bearnaí (is é sin, gan na focail nua iontu) agus beidh ar do pháirtnéir na focail chuí a rá.

dífhostaithe fostaithe

féinfhostaithe

1. Is mise Richard Branson. Tá mé \_\_\_\_\_\_\_\_\_\_\_\_\_\_\_\_\_\_\_\_\_\_\_.
2. Is dochtúir mé. Tá mé \_\_\_\_\_\_\_\_\_\_\_\_\_\_\_\_\_\_\_\_\_\_ in ospidéal.
3. Níl aon phost agam. Tá mé \_\_\_\_\_\_\_\_\_\_\_\_\_\_\_\_\_\_\_\_\_\_\_\_.
4. Is iascaire mé. Tá mo bhád féin agam. Tá mé \_\_\_\_\_\_\_\_\_\_\_\_\_\_\_\_\_\_\_\_\_\_.
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**……………………………………….….**MC900014896[1]**…………………………………………**

**Stádas oibre**

**Fostaíocht (B)**

Léigh na habairtí seo a leanas agus líon na bearnaí leis na focail chuí. Roghnaigh na freagraí ón liosta focal sa bhosca. Cum d’abairt féin chomh maith. Ansin, léigh amach na habairtí ar fad LEIS na bearnaí (is é sin, gan na focail nua iontu) agus beidh ar do pháirtnéir na focail chuí a rá.

dífhostaithe fostaithe

féinfhostaithe

1. Is freastalaí mé. Tá mé \_\_\_\_\_\_\_\_\_\_\_\_\_\_\_\_\_\_\_\_\_\_ i mbialann.
2. Is feirmeoir mé. Tá m’fheirm féin agam. Tá mé \_\_\_\_\_\_\_\_\_\_\_\_\_\_\_\_\_\_\_\_.
3. Níl mé ag obair faoi láthair. Tá mé \_\_\_\_\_\_\_\_\_\_\_\_\_\_\_\_\_\_\_\_\_.
4. Is mise Simon Cowell. Tá mé \_\_\_\_\_\_\_\_\_\_\_\_\_\_\_\_\_\_\_\_\_\_\_.
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Stádas oibre**

**Lánaimseartha nó páirtaimseartha? (A)**

Léigh na habairtí seo a leanas. Ansin, scríobh dhá abairt cosúil leo sna spásanna cuí (5-6). Léigh na habairtí ar fad amach do do pháirtnéir. Beidh air a thuairim a chur in iúl faoin saghas poist atá agat, lánaimseartha nó páirtaimseartha. Scríobh isteach a thuairim. Léifidh do pháirtnéir a abairtí amach freisin agus beidh ortsa do thuairim a chur in iúl faoin saghas poist atá aigesean. Mar shampla: *Tá post lánaimseartha agat.*

1. Is dochtúir mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Is freastalaí mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Is iascaire mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Is tógálaí mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**……………………………………….….**MC900014896[1]**…………………………………………**


**Stádas oibre**

**Lánaimseartha nó páirtaimseartha? (B)**

Léigh na habairtí seo a leanas. Ansin, scríobh dhá abairt cosúil leo sna spásanna cuí (5-6). Léigh na habairtí ar fad amach do do pháirtnéir. Beidh air a thuairim a chur in iúl faoin saghas poist atá agat, lánaimseartha nó páirtaimseartha. Scríobh isteach a thuairim. Léifidh do pháirtnéir a abairtí amach freisin agus beidh ortsa do thuairim a chur in iúl faoin saghas poist atá aigesean. Mar shampla: *Tá post lánaimseartha agat.*

1. Is cúntóir siopa mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Is altra mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Is feirmeoir mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Is múinteoir mé. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Stádas oibre**

**Cluiche boird**

|  |  |  |  |  |
| --- | --- | --- | --- | --- |
| **Tosaigh** | **1.** An bhfuil tú ag obair? | **2.** Cad a dhéanann tú? | **3.** An dochtúir tú? | **4. Caill d’imirt.** |
| **9.** **Téigh siar dhá spás.** | **8.** An oibríonn tú sa chathair? | **7.** An itheann tú lón ag 1.00? | **6.** An dtosaíonn tú ag 9.00? | **5.** An múinteoir tú? |
| **10.** An maith leat do phost? | **11.** An ólann tú cupán tae ag 3.00? | **12.** An gcríochnaíonn tú ag 5.00? | **13.** An post lánaimseartha é? | **14.** **Léim ar aghaidh dhá spás.** |
| **Críoch** | **18.** Inis don ghrúpa faoi do phost | **17**. an bhfuil tú dífhostaithe? | **16.** An post sealadach é? | **15.** An post buan é? |

**Stádas oibre**

**Saibhir nó daibhir?**

Léigh na habairtí seo a leanas (Tuillim / *I earn*). Scríobh do rogha de na habairtí sa bhosca le gach ceann acu. Faigh amach an raibh do pháirtnéir den tuairim chéanna. Ansin, scríobh ceithre abairt cosúil leis na habairtí 1- 4 sna spásanna cuí 5-8. Úsáid do shamhlaíocht. Tá focail ag bun an leathanaigh chun cabhrú leat más gá. Léigh na habairtí sin amach do do pháirtnéir. Beidh air a thuairim a chur in iúl. Scríobh isteach a thuairim.

Tá an pá an-mhaith. Tá an pá go dona.

Tá an pá measartha maith.

1. Is freastalaí mé sa Ritz i Londain. Tuillim £500 gach seachtain.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Is tógálaí mé san India. Tuillim €100 gach coicís.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Is bunmhúinteoir mé i mBaile Átha Cliath. Tuillim €350 gach seachtain.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Is dochtúir mé i Los Angeles. Tuillim $10,000 gach mí.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Foclóir:**

Spásaire: astronaut

Aisteoir: actor

Máinlia: surgeon

cailín tí: maid

dlíodóir: lawyer

peileadóir: footballer

státseirbhíseach: civil servant

polaiteoir: politician

**Mo ghairmré**

**Rólchárta 1**

**Post:** Múinteoir

**Áit:** Bunscoil na Trócaire

**Cineál poist:** Post buan

**Uaireanta oibre:** Tosaím ag obair ag a 9.00 gach maidin. Críochnaím ag a 2.30

**Éadaí:** Caithim gnáthéadaí

**An maith leat do phost?** Is maith liom mo phost go mór

**Tuarastal:** Go maith

**……………………………………….….**MC900014896[1]**…………………………………………**

**Mo ghairmré**

**Rólchárta 2**

**Post:** Múinteoir

**Áit:** Pobalscoil Chloch na Fola

**Cineál poist:** Páirtaimseartha

**Uaireanta oibre:** Tosaím ag obair ag a 9.00 ar maidin agus críochnaím ag a 4.00 a chlog tráthnóna

**Éadaí:** Caithim gnáthéadaí

**An maith leat do phost?** Ní maith liom an post ar chor ar bith

**Tuarastal:** An-mhaith

**……………………………………….….**MC900014896[1]**…………………………………………**

**Mo ghairmré**

**Rólchárta 3**

**Post:** Banaltra

**Áit:** Ospidéal na Gaillimhe

**Cineál poist:** Sealadach

**Uaireanta oibre:** Oibrím uaireanta i rith an lae agus uaireanta i rith na hoíche

**Éadaí:** Caithim éide ghorm

**An maith leat do phost?** Is aoibhinn liom é

**Tuarastal:** Sách maith

**Mo ghairmré**

**Rólchárta 4**

**Post:** Banaltra

**Áit:** Clinic poiblí

**Cineál poist:** Buan ach páirtaimseartha

**Uaireanta oibre:** Óna naoi go dtí a cúig

**Éadaí:** Caithim éide bhán

**An maith leat do phost?** Is aoibhinn liom é

**Tuarastal:** Níl sé go maith

**……………………………………….….**MC900014896[1]**…………………………………………**

**Mo ghairmré**

**Rólchárta 5**

**Post:** Meicneoir

**Áit:** Garáiste Mhic Dhomhnaill

**Cineál poist:** Lánaimseartha, buan

**Uaireanta oibre:** Tosaím ag obair ag a 9.00 ar maidin agus críochnaím timpeall a 6.00

**Éadaí:** Caithim éadaí gorma

**An maith leat do phost?** Is breá liom é

**Tuarastal:** An-mhaith

**……………………………………….….**MC900014896[1]**…………………………………………**

**Mo ghairmré**

**Rólchárta 6**

**Post:** Garda

**Áit:** Stáisiún na nGardaí, Bun Dobhráin

**Cineál poist**: Buan

**Uaireanta oibre:** Oibrím uaireanta i rith an lae agus uaireanta i rith na hoíche

**Éadaí:** Caithim éide ghorm

**An maith leat do phost?** Is maith liom é

**Tuarastal:** Sách maith

**Mo ghairmré**

**Rólchárta 7**

**Post:** Tiománaí bus

**Áit:** Bus Átha Cliath

**Cineál poist:** Buan

**Uaireanta oibre:** Oibrím uaireanta i rith an lae agus uaireanta i rith na hoíche

**Éadaí:** Caithim éide ghorm

**An maith leat do phost?** Is fuath liom é

**Tuarastal:** Ceart go leor

**……………………………………….….**MC900014896[1]**…………………………………………**

**Mo ghairmré**

**Rólchárta 8**

**Post:** Bean an tí

**Áit:** Sa bhaile

**Cineál poist:** Lánaimseartha!

**Uaireanta oibre:** Oibrím i rith an lae agus i rith na hoíche

**Éadaí:** Caithim naprún!

**An maith leat do phost?** Is breá liom é uaireanta!

**Tuarastal:** Níl sé go maith!

**Treoracha don mhúinteoir**

**Stádas oibre Labhairt**

**Le múineadh**

Labhairt faoin stádas oibre; ag fiafraí de dhuine an dtaitníonn a phost leis agus an cheist sin a fhreagairt; cur síos a dhéanamh ar choinníollacha oibre; ceist a chur faoi choinníollacha oibre agus an cheist sin a fhreagairt; ag fiafraí de dhuine an bhfuil post áirithe aige agus an cheist sin a fhreagairt.

**Moltaí**

1. Múin don rang conas cur síos ar an stádas oibre atá acu:

*Tá mé féinfhostaithe.*

*Tá mé fostaithe i siopa/i monarcha.*

*Tá mé dífhostaithe.*

* Scríobh na habairtí seo, nó cinn cosúil leo, ar an gclár, ar thréshoilseán nó oscail an sleamhnán **Fostaíocht** sa taispeántas PowerPoint **Gníomhaíocht Labhartha**.

*Níl post agam. Tá mé dífhostaithe.*

*Is múinteoir mé. Tá mé fostaithe i mbunscoil.*

*Is mise Oprah. Tá mé féinfhostaithe*.

* Léigh trí na samplaí ceann ar cheann. Déan cinnte de go dtuigeann na foghlaimeoirí cad atá i gceist leis an bhfoclóir nua.
* Glan amach an dara abairt i ngach sampla thuas, nó oscail an sleamhnán **Fostaíocht ar lean** sa taispeántas PowerPoint **Gníomhaíocht Labhartha**. Léigh amach an chéad abairt agus iarr ar na foghlaimeoirí an dara habairt a rá mar ghrúpa. Lean an nós seo leis na habairtí ar fad. Ansin, iarr ar fhoghlaimeoirí aonair an rud céanna a dhéanamh.
* Cuir ceisteanna difriúla ar na foghlaimeoirí ar fad, mar shampla: *An bhfuil tú féinfhostaithe? An bhfuil tú dífhostaithe? An bhfuil tú fostaithe i scoil?* Beidh tú ag súil le freagraí ar nós: *Níl. Táim fostaithe in ospidéal*, is é sin le rá, go mbeidh orthu an cheist a fhreagairt agus a stádas fostaíochta féin a chur leis. Nuair a shroichfidh tú an foghlaimeoir deireanach, casfaidh sé chuig an duine atá in aice leis agus cruthóidh sé ceist le cur air, mar shampla: *An bhfuil tú féinfhostaithe?* Freagróidh an foghlaimeoir sin sa bhealach céanna. Ansin, casfaidh sé chuig an duine atá in aice leis agus cuirfidh sé ceist air agus ar aghaidh mar sin timpeall an ranga, go dtí go mbeidh ceist curtha agus freagra tugtha ag gach foghlaimeoir. Ceartaigh aon bhotúin a thagann chun cinn, go háirithe ó thaobh foghraíochta de.
* Roinn an rang i mbeirteanna. Tabhair cóip den bhileog **Stádas oibre - Fostaíocht (A)** d’fhoghlaimeoir amháin i ngach grúpa agus cóip den bhileog **Stádas oibre - Fostaíocht (B)** don fhoghlaimeoir eile. Mínigh na treoracha atá ag barr na bileoige do na foghlaimeoirí. Caithfidh siad na habairtí a léamh ina n-aonar ar dtús agus na bearnaí a líonadh leis na focail chuí ón mbosca. Ansin, cruthóidh siad a n-abairtí féin le bearnaí iontu.
* Téigh timpeall an ranga ag cabhrú leo don chuid seo den tasc.
* Nuair a bheidh sé seo déanta ag gach foghlaimeoir, léifidh Duine A a abairtí amach LE bearnaí iontu agus beidh ar Dhuine B na bearnaí a líonadh ó bhéal. Ansin, léifidh Duine B a abairtí amach LE bearnaí iontu agus beidh ar Dhuine A na bearnaí a líonadh ó bhéal. Ceartaigh an ghníomhaíocht trí iarraidh ar fhoghlaimeoirí éagsúla na habairtí a léamh amach i gceart.

1. Cuir i gcuimhne don rang conas tuairim a chur in iúl. (Féach **Topaic 5: Caitheamh aimsire**.) Cuir i gcuimhne dóibh na freagraí a d’fhoghlaim siad don cheist:

*An maith leat ceol traidisiúnta?*

*Is maith/Ní maith.*

*Is breá liom é.*

*Is fuath liom é.*

*Níl suim dá laghad agam ann.*

* Scríobh na habairtí thuasluaite ar an gclár, ar thréshoilseán nó oscail an sleamhnán **An maith leat do phost?** sa taispeántas PowerPoint **Gníomhaíocht Labhartha**.
* Téigh trí na habairtí, ceann ar cheann, ag cinntiú go dtuigeann na foghlaimeoirí iad. Mínigh dóibh go bhfuil siad chun na nathanna seo a úsáid anois chun labhairt faoin obair a dhéanann siad.
* Múin an cheist: *An maith leat do phost?* Lorg freagra ó chúpla duine sa rang. Cuir cúpla nath eile leis an liosta freagraí:

*Tá sé ceart go leor.*

*Is maith liom é go mór.*

*Ní maith liom é in aon chor.*

* Déan cleachtadh ar an gceist agus na freagraí trí cheisteanna a chur ar dhaoine éagsúla sa rang.
* Cuir ceist ar dhuine sa rang: *An maith leat do phost?* Ba cheart dóibh freagra a thabhairt agus an cheist chéanna a chur ar an duine atá in aice leo. Leanaidís ar aghaidh mar sin timpeall an ranga.

1. Cuir i gcuimhne don rang na briathra a clúdaíodh i **dTopaic 6: An Saol Laethúil:**

*Oibrím*

*Tosaím*

*Críochnaím*

* Scríobh na briathra thuasluaite ar an gclár, ar thréshoilseán, nó oscail an sleamhnán **Briathra** sa taispeántas PowerPoint **Gníomhaíocht Labhartha**.
* Iarr ar na foghlaimeoirí na briathra a chur in abairtí. Déan mar ghrúpa ar dtús é agus ansin roinn an rang i mbeirteanna agus iarr orthu abairtí a chumadh, ag úsáid na mbriathra seo. Iarr orthu dhá abairt a chumadh le gach briathar.
* Téigh timpeall an ranga ag éisteacht leo agus ceartaigh aon bhotúin a thugann tú faoi deara. Ceartaigh an ghníomhaíocht trí iarraidh ar ghrúpaí éagsúla a n-abairtí a roinnt leis an rang.
* Mínigh dóibh na nathanna:

*páirtaimseartha* agus *lánaimseartha*

*Oibrím óna naoi a chlog gach maidin go dtí a cúig gach tráthnóna, cúig lá sa tseachtain. Tá post lánaimseartha agam.*

*Oibrím óna naoi a chlog gach maidin go dtí a haon a chlog meán lae, dhá lá sa tseachtain. Tá post páirtaimseartha agam.*

* Scríobh na habairtí thuasluaite ar an gclár, ar thréshoilseán, nó oscail an sleamhnán **Lánaimseartha nó páirtaimseartha?** sa taispeántas PowerPoint **Gníomhaíocht Labhartha**.
* Déan athrá ar an méid thuas ar feadh cúpla nóiméad. Iarr ar fhoghlaimeoirí difriúla na habairtí a léamh amach. An dtuigeann siad cad atá i gceist le *lánaimseartha* agus *páirtaimseartha*?
* Déan cleachtadh ar na nathanna seo leis an rang trí cheisteanna a chur ar fhoghlaimeoirí difriúla:

*An bhfuil post lánaimseartha agat?*

*An bhfuil post páirtaimseartha agat?*

* Nuair a cheapann tú go bhfuil na foghlaimeoirí ar a gcompord leis an bhfoclóir seo, roinn an rang i mbeirteanna. Tabhair cóip den bhileog **Stádas oibre - Lánaimseartha nó páirtaimseartha (A)** d’fhoghlaimeoir amháin i ngach grúpa agus cóip den bhileog **Stádas oibre - Lánaimseartha nó páirtaimseartha (B)** don fhoghlaimeoir eile.
* Mínigh na treoracha atá ag barr na bileoige do na foghlaimeoirí. Léifidh siad na habairtí ar an mbileog. Ansin, scríobhfaidh siad dhá abairt cosúil leo sna spásanna cuí (5-6). Léifidh Duine A na habairtí ar fad amach do Dhuine B. Beidh ar Dhuine B a thuairim a chur in iúl faoin saghas poist atá ag Duine A, *Tá post lánaimseartha agat* nó *Tá post páirtaimseartha agat*. Scríobhfaidh Duine A síos tuairim Dhuine B. Ansin, léifidh Duine B na habairtí ar fad amach do Dhuine A. Beidh ar Dhuine A a thuairimse a chur in iúl faoin saghas poist atá ag Duine B, *Tá post lánaimseartha agat* nó *Tá post páirtaimseartha agat*. Scríobhfaidh Duine B síos tuairim Dhuine A.
* Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara go háirithe ó thaobh na foghraíochta de.
* Ceartaigh an ghníomhaíocht trí iarraidh ar ghrúpaí éagsúla cuid den ghníomhaíocht a dhéanamh amach os ard.
* Mínigh na nathanna seo a leanas do na foghlaimeoirí:

*buan* agus *sealadach*

*Tá post agam ar feadh sé seachtaine mar tá duine tinn san oifig. Is post sealadach é.*

*Tá post agam le fiche bliain anuas – is post buan é.*

* Scríobh na habairtí thuasluaite ar an gclár, ar thréshoilseán, nó oscail an sleamhnán **Buan nó sealadach?** sa taispeántas PowerPoint **Gníomhaíocht Labhartha**.
* Déan athrá ar an méid thuas, ag tabhairt seans don rang tú a thuiscint. Iarr ar fhoghlaimeoirí éagsúla na habairtí a léamh amach. Cum samplaí eile le cabhrú leo, más gá.
* Déan cleachtadh ar na nathanna seo a leanas leis an rang:

*Is post sealadach é.*

*Is post buan é.*

* Múin don rang conas ceisteanna mar seo a leanas a chur:

*An post lánaimseartha é? Is ea.*

*An post páirtaimseartha é? Ní hea. Is post lánaimseartha é.*

*An post buan é? Is ea.*

*Ní hea. Is post sealadach é.*

**Nótáil:** Fuaimnítear *Is ea* mar *sea,* ag brath ar an gcanúint.

* Roinn an rang i ngrúpaí de thriúr nó ceathrar. Tabhair cóip den bhileog **Stádas oibre - Cluiche boird** do gach grúpa. Tabhair pionna do gach imreoir agus dísle do gach grúpa (in áit dísle, d’fhéadfá na huimhreacha 1-6 a scríobh ar chártaí beaga agus iad a chur i gclúdach litreach, agus in áit pionna a chur ar fáil, iarr ar na foghlaimeoirí bonn nó barr pinn nó a leithéid de rud a úsáid).
* Mínigh na treoracha do na foghlaimeoirí. Cuirfidh na himreoirí a mbaill ar TOSAIGH agus caithfidh siad an dísle. Is é an duine a fhaigheann an uimhir is airde an duine a chuirfidh tús leis an gcluiche.
* Caithfidh Duine A an dísle agus bogfaidh sé ar aghaidh an méid spásanna sin. Cuirfidh Duine B an cheist atá ar an gcearnóg sin ar Dhuine A. Caithfidh Duine A an cheist a fhreagairt i gceart. Má fhreagraíonn sé an cheist i gceart, fanfaidh sé ar an gcearnóg sin. Muna bhfreagraíonn sé an cheist i gceart, rachaidh sé siar go dtí an áit ina raibh sé. Leanfaidh an cluiche ar aghaidh mar sin, caithfidh Duine B an dísle agus cuirfidh Duine C ceist air, caithfidh Duine D an dísle agus cuirfidh Duine A ceist air agus araile, go dtí go sroicheann na rannpháirtithe deireadh an bhoird.
* Is tusa an réiteoir. Téigh timpeall an ranga ag éisteacht leis na foghlaimeoirí. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar na foghlaimeoirí na ceisteanna atá sa chluiche a fhreagairt.

1. Déan dul siar ar conas fiafraí de dhuine cén t-am é agus an cheist sin a fhreagairt.

* Scríobh amanna difriúla ar an gclár, ar thréshoilseán, nó oscail an sleamhnán **Cén t-am é?** sa taispeántas PowerPoint **Gníomhaíochtaí Labhartha**.
* Léigh amach cúpla sampla d’amanna éagsúla, mar shampla: *Tá sé leathuair tar is a seacht*. Cuir an cheist: *Cén t-am é?* ar fhoghlaimeoirí éagsúla. Iarr orthu na hamanna atá scríofa síos agat, nó na hamanna atá léirithe ar na cloig sa sleamhnán **Cén t-am é?** sa taispeántas PowerPoint **Gníomhaíochtaí Labhartha** a úsáid chun an cheist a fhreagairt.
* Múin don rang conas ceist a chur faoi uaireanta oibre agus freagra a thabhairt ar an gceist:

*Cad iad na huaireanta a oibríonn tú?*

*Oibrím gach lá óna hocht go dtí a cúig.*

*Oibrím gach maidin/gach iarnóin.*

*Oibrím i rith an lae/ i rith na hoíche.*

* Scríobh na habairtí thuasluaite ar an gclár, ar thréshoilseán, nó oscail an sleamhnán **Cad iad na huaireanta a oibríonn tú?** sa taispeántas PowerPoint **Gníomhaíocht Labhartha**. Léigh amach na habairtí agus déan cinnte de go dtuigeann na foghlaimeoirí iad.
* Iarr ar fhoghlaimeoirí difriúla na habairtí a léamh amach. Cuir an cheist ar gach foghlaimeoir. Nuair a chuirfidh tú an cheist ar an duine deireanach, casfaidh sé chuig an duine atá in aice leis agus cuirfidh sé an cheist air. Nuair atá freagra tugtha ag an duine sin, casfaidh sé chuig an duine atá in aice leis agus cuirfidh sé an cheist air. Leanfaidh an nós seo timpeall an ranga go dtí go mbeidh an cheist curtha agus freagra tugtha ag gach foghlaimeoir.
* Déan plé leis an rang ar na gnáthuaireanta oibre ina dtíortha féin. Inis dóibh gurb iad na gnáthuaireanta oibre in Éirinn ná 9.00 – 5.00 agus go mbíonn an lón ag daoine ag 12.00 - 1.00 nó 1.00 go dtí 2.00. *An bhfuil sé mar an gcéanna ina dtíortha féin? An nglacann siad siesta? Cén t-am a thosaíonn agus a chríochnaíonn an lá scoile?* agus araile.

1. Múin an cheist agus na freagraí:

*An bhfuil an pá/an tuarastal go maith?*

*Tá. Tá sé an-mhaith.*

*Tá sé measartha / réasúnta maith.*

*Níl. Tá an pá go dona.*

* Scríobh na habairtí thuasluaite ar an gclár, ar thréshoilseán, nó oscail an sleamhnán **An bhfuil an pá/an tuarastal go maith?** sa taispeántas PowerPoint **Gníomhaíocht Labhartha**. Nocht na habairtí agus na híomhánna, ceann ar cheann. Léigh amach os ard iad. Iarr ar na foghlaimeoirí iad a rá i do dhiaidh. Téigh siar ar an sleamhnán arís agus iarr ar na foghlaimeoirí na habairtí a léamh amach os ard.
* Roinn an rang i mbeirteanna. Tabhair cóip den bhileog **Stádas oibre - Saibhir nó daibhir?** do gach foghlaimeoir.
* Mínigh na treoracha atá ag barr na bileoige dóibh. Caithfidh siad na habairtí 1 – 4 a léamh agus a rogha de na habairtí sa bhosca a scríobh le gach ceann acu chun a dtuairimí faoin bpá nochtadh. Ansin, lena bpáirtnéirí, pléifidh siad a dtuairimí faoin bpá. An raibh siad den tuairim chéanna? Ansin, scríobhfaidh gach duine ceithre abairt cosúil leis na habairtí 1- 4 sna spásanna cuí 5-8. Spreag iad chun a samhlaíocht a úsáid. Tá focail ag bun na bileoige chun cabhrú leo más gá. Léifidh Duine A a abairtí amach do Dhuine B. Beidh ar Dhuine B a thuairim faoin bpá a chur in iúl. Scríobhfaidh Duine A na tuairimí sin síos. Léifidh Duine B a abairtí féin amach do Dhuine A. Beidh ar Dhuine A a thuairim faoin bpá a chur in iúl. Scríobhfaidh Duine B na tuairimí sin síos.
* Téigh timpeall an ranga ag cabhrú leo, más gá agus ag éisteacht leo. Ceartaigh aon bhotúin a thugann tú faoi deara.
* Ceartaigh an ghníomhaíocht trí iarraidh ar ghrúpaí éagsúla cuid den ghníomhaíocht a dhéanamh os comhar an ranga.
* Tabhair cóip den bhileog **Stádas oibre - Mo ghairmré** do gach duine sa rang. (Tá ocht ngairmré i gceist). Dáil amach na gairmréanna ionas go mbeidh an ghairmré chéanna ag beirt ar a laghad sa rang.
* Cuir an liosta ceisteanna (féach thíos) ar an osteilgeoir, nó ar an gclár, nó oscail an sleamhnán **Ceisteanna** sa taispeántas PowerPoint **Gníomhaíocht Labhartha** agus déan cleachtadh orthu leis na foghlaimeoirí.
* Ar gach gairmré, tá mionsonraí an phoist atá ag gach foghlaimeoir sa chluiche. Is é cuspóir an chluiche ná duine a aimsiú a bhfuil an post céanna aige. Abair leis an rang seasamh agus sealaíocht a dhéanamh, ag cur na gceisteanna ar an duine atá in aice leo. Mar shampla:

Foghlaimeoir 1: *Cá bhfuil tú ag obair?*

Foghlaimeoir 2: *I monarcha. Cá bhfuil tú féin ag obair?*

* Níl cead acu an cheist: *Cén post atá agat?* a chur go dtí deireadh gach comhrá! Leanann na foghlaimeoirí ar aghaidh ag cur ceiste ar gach duine sa rang go dtí go n-aimsíonn siad a bpáirtí oibre.

**Liosta ceisteanna le cur ar an gclár/osteilgeoir:**

*Cá bhfuil tú (féin) ag obair?*

*Cén t-am a thosaíonn tú (féin) ag obair?*

*Cén t-am a chríochnaíonn tú (féin)?*

*An gcaitheann tú (féin) éide?*

*An maith leat (leatsa/leat féin) do phost?*

*An bhfuil post buan nó post sealadach agat (agatsa/agat féin)?*

*An bhfuil an tuarastal/an pá go maith?*

*Cén post atá agat? (agatsa/agat féin?)*

* Téigh timpeall an ranga ag cabhrú leis na foghlaimeoirí, más gá, agus ag éisteacht leo. Ceartaigh aon bhotúin a thugann tú faoi deara, go háirithe ó thaobh struchtúir na teanga agus foghraíochta de.
* Cuir na foghlaimeoirí ag obair i ngrúpaí de thriúr nó de cheathrar. Fág na ceisteanna a úsáideadh sa ghníomhaíocht dheireanach ar an gclár nó ar an scáileán. Caithfidh gach foghlaimeoir smaoineamh ar phost nach é a phost féin é. Tosaigh le foghlaimeoir amháin sa ghrúpa. Caithfidh gach duine eile sa ghrúpa ceisteanna a chur air chun a fháil amach cén post atá aige.

Mar shampla:

*Cá bhfuil tú ag obair?*

*Cad iad na huaireanta a oibríonn tú?*

*An gcaitheann tú éide?*

* Nuair a cheapann foghlaimeoir eile go bhfuil a fhios aige cén post atá ag an duine sin, deir siad: *An (rúnaí) tú?* Má fhreagraíonn sé *‘Is ea’*, beidh an seans ansin ag an bhfoghlaimeoir sin post a roghnú agus ceisteanna a fhreagairt ón gcuid eile den ghrúpa go dtí go n-aimsíonn duine eile sa ghrúpa an post ceart. Má fhreagraíonn an foghlaimeoir ‘*Ní hea’*, leanann an grúpa ar aghaidh ag tabhairt buille faoi thuairim go dtí go n-aimsíonn siad post an fhoghlaimeora. Leanann an ghníomhaíocht ar aghaidh go dtí go mbíonn seans ag gach duine sa ghrúpa post a roghnú agus ceisteanna a fhreagairt faoi.
* Téigh timpeall an ranga ag éisteacht leo agus ag glacadh páirte, más maith leat. Ceartaigh aon bhotúin a thugann tú faoi deara. Má thugann tú botúin choitianta faoi deara, téigh siar ar na pointí sin leis an rang ina iomláine.

Moltar na gníomhaíochtaí seo a nascadh leis an mbileog **Coinníollacha oibre (Éisteacht)** nó leis an ngníomhaíocht **Stádas Oibre** sna gníomhaíochtaí **An Banc Teanga**.

**Freagraí**

**Stádas oibre**

**Fostaíocht (A)**

1. féinfhostaithe
2. fostaithe
3. dífhostaithe
4. féinfhostaithe

**Stádas oibre**

**Fostaíocht (B)**

1. fostaithe
2. féinfhostaithe
3. dífhostaithe
4. féinfhostaithe